CELEX: 62019CN0130
Language: mt
Date: 2019-02-15 00:00:00
Title: Kawża C-130/19: Rikors ippreżentat fil-15 ta’ Frar 2019 — Il-Qorti tal-Awdituri tal-Unjoni Ewropea vs Pinxten

29.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/24
            
         
      Rikors ippreżentat fil-15 ta’ Frar 2019 — Il-Qorti tal-Awdituri tal-Unjoni Ewropea vs Pinxten
      (Kawża C-130/19)
      (2019/C 148/22)
      Lingwa tal-kawża: il-Franċiż
      
         Partijiet
      
      
         Rikorrenti: Il-Qorti tal-Awdituri tal-Unjoni Ewropea (rappreżentanti: C. Lesauvage, E. von Bardeleben, J. Vermer, aġenti)
      
         Konvenut: Karel Pinxten
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tikkonstata li K. Pinxten ma baqax jissodisfa l-obbligi li jirriżultaw mill-kariga tiegħu skont l-Artikoli 285 u 286 TFUE u mir-regoli adottati skont dawn;
               
            
                  —
               
               
                  konsegwentement, tapplika s-sanzjoni prevista fl-Artikolu 286(6) TFUE, bil-Qorti tal-Awdituri tistrieħ fuq l-għarfien tal-Qorti tal-Ġustizzja sabiex din tiddetermina l-portata tagħha;
               
            
                  —
               
               
                  tikkundanna lil K. Pinxten għall-ispejjeż.
               
            
         Motivi u argumenti prinċipali
      
      Il-Qorti tal-Awdituri tikkontesta lil K. Pinxten li:
      
                  —
               
               
                  l-ewwel nett, abbuża mir-riżorsi tal-Qorti tal-Awdituri sabiex jiffinanzja attivitajiet mhux relatati jew inkompatibbli mad-dmirijiet tiegħu;
               
            
                  —
               
               
                  it-tieni nett, wettaq użu abbużiv u illegali mill-privileġġi fiskali;
               
            
                  —
               
               
                  it-tielet nett, wettaq dikjarazzjonijiet foloz ta’ assigurazzjoni b’konnessjoni ma’ allegati inċidenti li jinvolvu l-vettura tas-servizz imqiegħda għad-dispożizzjoni tiegħu;
               
            
                  —
               
               
                  ir-raba’ nett, eżerċita attività ta’ amministrazzjoni ta’ kumpanija kummerċjali u attività politika intensa fi ħdan partit politiku waqt li kien fil-kariga fil-Qorti tal-Awdituri;
               
            
                  —
               
               
                  il-ħames nett, ħoloq sitwazzjoni ta’ kunflitt ta’ interess billi offra servizz lill-persuna responsabbli minn entità awditjata.